CELEX: 32013R0370
Language: hr
Date: 2013-04-22 00:00:00
Title: Provedbena uredba Komisije (EU) br. 370/2013 od 22. travnja 2013. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje

18/Sv. 15
            
            
               HR
            
            
               Službeni list Europske unije
            
            
               197
            
         32013R0370
   
               L 111/43
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 370/2013
   od 22. travnja 2013.
   o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 329/2007. od 27. ožujka 2007. o mjerama ograničavanja protiv Demokratske Narodne Republike Koreje (1), a posebno njezin članak 13. stavak 1. točke (b), (d) i (e),
   budući da:
   
               (1)
            
            
               Prilogom IV. Uredbi (EZ) br. 329/2007 navode se osobe, subjekti i tijela koji su, prema odluci Odbora za sankcije ili Vijeća sigurnosti UN-a (VSUN) u skladu sa stavkom 8. točkom (d) Rezolucije VSUN-a 1718 (2006.), obuhvaćeni zamrzavanjem financijskih sredstava i gospodarskih resursa prema toj Uredbi.
            
         
               (2)
            
            
               Odbor za sankcije VSUN-a 7. ožujka 2013. dodao je tri fizičke osobe i dva subjekta na popis osoba, subjekata i tijela na koje bi trebalo primjenjivati zamrzavanje financijskih sredstava i gospodarskih resursa. Te bi subjekte i fizičke osobe trebalo uvrstiti u popis određen u Prilogu IV. Uredbi (EZ) br. 329/2007.
            
         
               (3)
            
            
               Prilogom V. Uredbi (EZ) br. 329/2007 navode se osobe, subjekti i tijela koji nisu navedeni u Prilogu IV., a koje je, u skladu s točkama (b) i (c) članka 4. stavka 1. Zajedničkog stajališta 2006/795/ZVSP, Vijeće uvrstilo na popis. Jedan subjekt koji bi trebao biti uvršten u popis određen u Prilogu IV. u skladu s odlukom Odbora za sankcije trebalo bi ukloniti iz Priloga V. u koji je prije bio uvršten. Trebalo bi izmijeniti još jedan unos koji je uvršten na popis određen u Prilogu V.
            
         
               (4)
            
            
               Priloge IV. i V. Uredbi (EZ) br. 329/2007 trebalo bi stoga na odgovarajući način izmijeniti.
            
         
               (5)
            
            
               Kako bi se osigurala učinkovitost mjera predviđenih ovom Uredbom, ova Uredba mora stupiti na snagu odmah,
            
         DONIJELA JE OVU UREDBU:
   Članak 1.
   Uredba (EZ) br. 329/2007 mijenja se kako slijedi:
   
               1.
            
            
               Prilog IV. mijenja se u skladu s Prilogom I. ovoj Uredbi.
            
         
               2.
            
            
               Prilog V. mijenja se u skladu s Prilogom II. ovoj Uredbi.
            
         Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2013.
      
         
            Za Komisiju, u ime predsjednika,
         
         
            Voditelj službe za instrumente vanjske politike
         
      
   
   
      (1)  SL L 88, 29.3.2007., str. 1.
   PRILOG I.
   Prilog IV. Uredbi (EZ) br. 329/2007 mijenja se kako slijedi:
   
               1.
            
            
               Sljedeći se unosi dodaju pod naslov „A. Fizičke osobe”:
               
                           (a)
                        
                        
                           „Yo’n Cho’ng Nam. Položaj: glavni predstavnik društva Korea Mining Development Trading Corporation (KOMID). Datum uvrštenja na popis: 7.3.2013.”
                        
                     
                           (b)
                        
                        
                           „Ko Ch’o’l-Chae. Položaj: Zamjenik glavnog predstavnika društva Korea Mining Development Trading Corporation (KOMID). Datum uvrštenja na popis: 7.3.2013.”
                        
                     
                           (c)
                        
                        
                           „Mun Cho’ng-Ch’o’l. Položaj: službenik banke TCB. Datum uvrštenja na popis: 7.3.2013.”
                        
                     
         
               2.
            
            
               Sljedeći se unosi dodaju pod naslov „B. Pravne osobe, subjekti i tijela”:
               
                           (a)
                        
                        
                           „Second Academy of Natural Sciences (također poznata kao (a) 2nd Academy of Natural Sciences; (b) Che 2 Chayon Kwahakwon; (c) Academy of Natural Sciences; (d) Chayon Kwahak-Won; National Defense Academy; (e) Kukpang Kwahak-Won; (f) Second Academy of Natural Sciences Research Institute; (g) Sansri). Adresa: Pyongyang, DNRK. Datum uvrštenja na popis: 7.3.2013.”
                        
                     
                           (b)
                        
                        
                           „Korea Complex Equipment Import Corporation. Ostali podaci: Društvo Korea Ryonbong General Corporation matično je društvo društva Korea Complex Equipment Import Corporation. Mjesto: Rakwon-dong, Pothonggang District, Pyongyang, DNRK. Datum uvrštenja na popis: 7.3.2013.”
                        
                     
         PRILOG II.
   Prilog V. Uredbi (EZ) br. 329/2007 mijenja se kako slijedi:
   
               1.
            
            
               Briše se sljedeći unos pod naslovom „B. Pravne osobe, subjekti i tijela iz članka 6. stavka 2. točke (a)”:
               
                            
                        
                        
                           Naziv (i mogući aliasi)
                        
                        
                           Identifikacijski podaci
                        
                        
                           Razlozi
                        
                     
                           3.
                        
                        
                           Korea Complex Equipment Import Corporation
                        
                        
                           Mjesto: Rakwon-dong, Pothonggang District, Pyongyang
                        
                        
                           Pod nadzorom društva Korea Ryonbong General Corporation (subjekt koji su Ujedinjeni narodi uvrstili na popis 24.4.2009.); obrambeni konglomerat specijaliziran za preuzimanje obrambenih industrija DNRK-a i potporu njegovoj prodaji proizvoda za vojne namjene.
                        
                     
         
               2.
            
            
               Sljedeći unos pod naslovom „B. Pravne osobe, subjekti i tijela iz članka 6. stavka 2. točke (a)”:
               
                            
                        
                        
                           Naziv (i mogući aliasi)
                        
                        
                           Identifikacijski podaci
                        
                        
                           Razlozi
                        
                     
                           13.
                        
                        
                           Drugi gospodarski odbor i Druga akademija za prirodne znanosti
                        
                        
                            
                        
                        
                           Drugi gospodarski odbor uključen je u ključne aspekte programa balističkih projektila Sjeverne Koreje. Drugi gospodarski odbor odgovoran je za nadzor proizvodnje balističkih projektila Sjeverne Koreje. Također usmjerava djelatnosti KOMID-a (KOMID su Ujedinjeni narodi uvrstili na popis 24.4.2009.). To je organizacija na razini države odgovorna za istraživanje i razvoj naprednih sustava naoružanja Sjeverne Koreje, uključujući projektile te vjerojatno nuklearno oružje. Koristi niz podređenih organizacija kako bi dobila tehnologiju, opremu i prekomorske informacije, uključujući društvo Korea Tangun Trading Corporation, koje koristi u programima balističkih projektila te vjerojatno u programima nuklearnog oružja.
                        
                     zamjenjuje se sljedećim:
               
                            
                        
                        
                           Naziv (i mogući aliasi)
                        
                        
                           Identifikacijski podaci
                        
                        
                           Razlozi
                        
                     
                           13.
                        
                        
                           Drugi gospodarski odbor
                        
                        
                            
                        
                        
                           Drugi gospodarski odbor uključen je u ključne aspekte programa balističkih projektila Sjeverne Koreje. Drugi gospodarski odbor odgovoran je za nadzor proizvodnje balističkih projektila Sjeverne Koreje. Također usmjerava djelatnosti KOMID-a (KOMID su Ujedinjeni narodi uvrstili na popis 24.4.2009.). To je organizacija na razini države odgovorna za istraživanje i razvoj naprednih sustava naoružanja Sjeverne Koreje, uključujući projektile te vjerojatno nuklearno oružje. Koristi niz podređenih organizacija kako bi dobila tehnologiju, opremu i prekomorske informacije, uključujući društvo Korea Tangun Trading Corporation, koje koristi u programima balističkih projektila te vjerojatno u programima nuklearnog oružja.